In-navy Awstraljana qed tevakwa lin-nies li nqabdu fil-belt ta’ Mallacoota, f’Victoria, li nħakmet min-nirien. Żewġ vapuri mistennija jġorru madwar elf persuna. L-ewwel 56 persuna telqu fuq vapur iżgħar, f’dik li qed titqies bħala rilokazzjoni tal-massa bla preċedent. Mal-erbat elef persuna, bejn residenti u turisti, nhar it-Tnejn kellhom jaħarbu lejn il-bajjar meta n-nirien dawru l-belt fejn kienu qegħdin. Fid-dawl li ħafna mit-toroq m’għadhomx aċċessibbli, il-militat evakwa madwar 60 persuna bil-ħelikopter. Madankollu, l-arja hija tant tqil li dan l-eżerċizzju ta’ salvataġġ ma setax jerġa’ jsir illum. Minn Settembru ‘l hawn tal-inqas 20 persuna mietu kawża tan-nirien u numru ta’ persuni oħra għadhom ma nstabux. 1,300 dar inqerdu għalkollox.